புரோமோகுளோரோபுளோரோவயோடோமீத்தேன்

புரோமோகுளோரோபுளோரோவயோடோமீத்தேன் (Bromochlorofluoroiodomethane) என்பது கற்பித நிலையிலுள்ள ஒரு ஆலோ ஆல்க்கேன்  சேர்மமாகும். பதிலீடு செய்யப்பட்ட நான்கு ஆலசன்களும் நிலைப்புத்தன்மையுடன் இச்சேர்மத்தில் இடம்பெற்றிருப்பதாகக் கருதப்படுகிறதுBromochlorofluoroiodomethane, Britannica.com.

ஐதரசன் அணுக்கள் நான்கும் வெவ்வேறு ஆலசன் அணுக்களால் பதிலீடு செய்யப்பட்ட மீத்தேன் மூலக்கூறாக இச்சேர்மத்தைக் காணமுடியும். இச்சேர்மத்தினுடைய மூலக்கூறின் கண்ணாடி பிம்பங்கள் ஒன்றுடனொன்று மேற் பொருந்துவதில்லை. இதற்கு இரண்டு எதிருருக்கள் காணப்படுகின்றன. படியா சேர்மத்திற்கு இச்சேர்மமே மிகவும் எளிமையான குறிப்பிடத்தகுந்த எடுத்துக்காட்டாகக் குறிப்பிடுவார்கள்Comprehensive Organic Functional Group Transformations: Carbon with Three or Four Attached Heteroatoms, Volume 6, Thomas L. Gilchrist (Editor), . ஆனாலும் புரோமோகுளோரோபுளோரோவயோடோமீத்தேனை செயற்கை முறையில் உற்பத்திசெய்வதற்கு உரிய சரியான வழிமுறை இதுவரை கண்டறியப்படவில்லை. ஆய்வுகளுக்குத் தேவையான சமயங்களில், இதனோடு ஒத்தபண்புகள் கொண்ட புரோமோகுளோரோபுளோரோமீத்தேன் பயன்படுத்தப்படுகிறது.

 மேற்கோள்கள் 

பகுப்பு:ஆலோமீத்தேன்கள்
பகுப்பு:கற்பிதநிலை வேதியியல் சேர்மங்கள்
பகுப்பு:கருத்தியலான வேதிச் சேர்மங்கள்